मेले में बालिकाओं ने दी शानदार प्रस्तुतियां
पंचायतसमिति परिसर में गुरुवार को शारद संस्थान के तत्वावधान में उम्मीदों का सफर मेले का आयोजन किया गया। मेले में आसपास के गांवों से करीब 600 से अधिक किशोरी बालिकाओं एवं 50 पंच सरपंच महिलाओं ने भागीदारी निभाई। कार्यक्रम में मुख्य अतिथि विधायक जगसीराम कोली रहे, जबकि एसडीएम रामचंद्र गरवा, प्रधान पूंजाराम मेघवाल, पंचायत समिति सदस्य प्रकाश मेघवाल का आतिथ्य रहा। मेले का उद्देश्य क्षेत्र की किशोरी बालिकाओं की उम्मीदों को सही मंच प्रदान करना एवं उन्हें सम्मानित करना था। सेलवाडा की किशोरी ने दहेज प्रथा को रोकने के लिए नाटक मंचन किया। अन्य किशोरी बालिकाओं ने भी प्रतिभा दिखाई। युवा सरपंचों एवं किशोरियों को मेले में सम्मानित किया गया। अतिथियों ने बालिकाओं को शिक्षित होकर हर क्षेत्र में आगे बढ़ने की प्रेरणा दी। इस मौके गणेश, सुनीता शर्मा, तरूण, सविता, मीरा सहित बालिकाएं उपस्थित थे।
hin_Deva hin_Deva